**ЎзДЖТУ қошида Ихтисосликлар бўйича**

**Тадқиқотчилар Илмий Лабораторияси**

 Ўзбекистон Республикаси Вазирлар Маҳкамасининг 2017 йил 22 майдаги 304-сонли, 2017 йил 1 ноябрьдаги 3365-сонли, 2017 йил 22 ноябрьдаги 937-сонли қарорлари хамда Ўзбекистон Республикаси Президентининг 2019 йил 27 февралдаги 5445-сонли фармойишига мувофиқ барча таянч докторант(ТД), докторант (Д), мустақил изланувчилар ўз ихтисосликлари бўйича илмий-тадқиқот ишларини талаб даражасида натижадорлигини ва ўз вақтида тугатишини хамда ўз муддатида химоя қилишларига эришишларини таъминлаш мақсадида жамоатчилик асосида Ихтисосликлар бўйича Тадқиқотчилар Илмий Лабораторияси (*кейинги ўринларда* **ИТИЛ**) университетда ташкил қилинган.

**ЎзДЖТУ қошида Ихтисосликлар бўйича**

**Тадқиқотчилар Илмий Лабораторияси**

**НИЗОМИ**

1. **Умумий қоидалар**

1.Мазкур **Ихтисосликлар бўйича Тадқиқотчилар Илмий Лабораторияси** (*кейинги ўринларда* **ИТИЛ**) Низом Ўзбекистон Республикасининг “Таълим тўғрисида”ги, Кадрлар тайёрлаш миллий дастури тўғрисида”ги қонунларига, Ўзбекистон Республикаси Президентининг 2017 йил 20 апрелдаги №ПҚ-2909-сон “Олий таълим тизимини янада ривожлантириш чора-тадбирлари тўғрисида”ги қарори, Ўзбекистон Республикаси Вазирлар Маҳкамасининг 2017 йил 22 майдаги “Олий ўқув юртидан кейинги таълим тизимини такомиллаштириш чора-тадбирлари тўғрисида”ги 304-сонли, 2017 йил 1 ноябрьдаги “Илмий тадқиқот муассаларининг инфратузилмасини яънада мустаҳкамлаш ва инновацион фаолиятини ривожлантириш чора тадбирлари тўғрисида 3365-сонли, 2017 йил 22 ноябрьдаги” Олий малакали илмий ва илмий педагогик кадрларни тайёрлаш ва аттестациядан ўтказиш тартибини янада такомиллаштириш чора-тадбирлари тўғрисида “ги 937-сонли қарорлари хамда Ўзбекистон Республикаси Президентининг 2019 йил 27 февралдаги “2019 йилда вазирликлар, давлат қўмиталари ва бошқа давлат бошқаруви органлари фаолияти самарадорлигини ҳамда мақсадли вазифаларга эришишларини бахолашнинг асосий мезонлари тўғрисида”ги 5445-сонли фармойишига мувофиқ ишлаб чиқилган .

2. Низом барча таянч докторант(ТД), докторант (Д), мустақил изланувчилар ўз ихтисосликлари бўйича илмий-тадқиқот ишларини талаб даражасида натижадорлигини ва ўз вақтида докторлик диссертациясини тугатишини хамда ўз муддатида химоя қилишларига эришишларини таъминлаш ва мониторинги тартибини белгилайди.

3.ИТИЛ изланувчиларнинг илмий фаолиятини белгиланган мезонларга солиштириш билан натижаларини қайд этиш, баҳолаш ва прогнозлаш ҳамда доимий кузатув жараёнини мониторинг орқали жамоатчилик асосида олиб боради .

**II. ИТИЛ мақсади ва вазифалари**

1. ИТИЛда докторант ва мустақил изланувчиларнинг илмий фаолиятини мониторинг қилиш тизимнинг мақсади - изланувчининг ўз вақтида ҳимоя қилишини таъминлаш, уч йил давомида шахсий иш режанинг ойма-ой бажарилиши учун мониторинг олиб боришдан иборат. Тизим докторант ва мустақил изланувчиларнинг маълумотлар базасини шакллантириш ҳамда мониторинг олиб бориш учун мўлжалланган.

2. ИТИЛнинг мақсади - илмий-тадқиқот ишларини талаб даражасида натижадорлигини ва ўз вақтида тугатишни таъминлашдан иборат.

3. ИТИЛнинг вазифалари:

3.1. Умумий базани яратиш.

3.2. Диссертацияни тайёрлаш жараёнини кузатиб бориш.

3.3. Диссертация тайёрлаш босқичларини ўз вақтида амалга оширишни

таъминлаш бўйича чоралар кўриш.

3.4. Илмий рахбар ва маслахатчиларнинг фаолиятининг натижавийлигини

кузатиб боришдан иборат.

3.5.Докторантлар ва мустақил изланувчиларга илмий-тадқиқот жараёнларни амалга ошириш услубиёти тўғрисида маълумотлар билан таъминлаш;

3.7. Илмий-тадқиқотларнинг назарий-услубий дастурларини ишлаб чиқишга ёрдам кўрсатиш;

3.8. Илмий-тадқиқот сохасидаги норматив хужжатлар билан таништириш;

3.9. Илмий-тадқиқот ишларини олиб бориш ва расмийлаштириш тартибларини ўргатиш ва уларни амалга ошириш кўникмаларини шакллантириш;

3.10.Таянч докторантлар, докторантлар ва мустақил изланувчиларнинг илмий конференцияларда иштирок этишини режалаштириш ва ташкиллаштириш;

3.11.Докторантлар ва мустақил изланувчиларга халқаро нуфузли нашрларда уларнинг илмий-тадқиқот натижаларини чоп этилишига марказлашган холда амалга оширишга ёрдам кўрсатиш;

3.12.Илмий-тадқиқот натижалари (диссертация, монография, илмий маърузалар)ни расмийлаштиришга услубий ёрдам кўрсатиш;

3.13.Халқаро илмий-техникавий маълумотлар базалари билан ишлаш кўникмаларини ривожлантиришга қаратилган семинарларни ташкил этиш;

3.14.Ўзбекистан Республикаси ОАК норматив хужжатларига мувофиқ илмий-тадқиқот ишларини расмийлаштириш бўйича маслахатлар бериш;

3.15.ИТИЛ сайти ва электрон почталари яратиш орқали докторантлар, илмий раҳбар ва маслахатчилар ўртасида ахборотларнинг электрон алмашинишини ташкил этиш;

3.16.Таянч докторантлар, докторантлар ва мустақил изланувчиларнинг илмий-тадқиқот фаолияти натижаларини бахолаш, йиллик режа бажарилишини мониторинг қилиш, илмий-тадқиқот ишларни бажаришда мавжуд муаммоларни аниқлаш ва уларни ечимини топиш .

**III. Мониторингни ўтказиш тартиби**

1.Хар бир ихтисосликлар бўйича ИТИЛ гурухлар ташкил қилинади .

2. ИТИЛ гурухларига 1,2,3 боскич докторант, таянч докторант, мустақил изланувчи, стажёр-тадқиқотчи изланувчилар ихтисосликлар бўйича тақсимланади ва хар чоракда мониторинг ўтказилади .

3. ИТИЛ гурухларига “Докторантлар уюшмаси “ аъзоларидан координатор, модератор ва менторлар тайинлансин .

 4. Мониторингни амалга ошириш учун ихтисосликлар бўйича тақсимланган фан тармоғига мувофиқ илмий даражага эга Илмий ишлар ва инновациялар бўйича проректор, Илмий-тадқиқотлар, инновациялар ва илмий-педагогик кадрлар тайёрлаш бўлими бошлиғи ва ИТИ директорларидан эксперт гурухи тузилади.

**IV. Ҳисобот ҳужжатлари**

1. Ҳар бир изланувчининг илмий фаолиятга оид қуйидаги ҳужжатлари бўлиши лозим:

изланувчи ҳақидаги маълумотлар (расм, таянч докторантура, докторантура ва мустақил изланувчиликка кирганлиги туғрисида буйруқнинг электрон варианти);

уч йиллик шахсий режанинг электрон варианти;

назарий-методологик дастурнинг электрон варианти, тасдиқланган электрон варианти; илмий мақолалар ва тезисларнинг электрон варианти;

малакавий ва қўшимча имтиҳонларнинг электрон варианти;

диссертация иши тўғрисида кафедра кўчирмаларининг электрон варианти;

 илмий семинарда иштироки тўғрисида маълумотларнинг электрон варианти (Фалсафа доктори (PhD) илмий даражаси учун изланувчилар фаолиятида ўқишнинг биринчи йилида ОТМ ёки ИТМ семинарида диссертация мавзусига доир таҳлилий умумлаштирувчи қисқача маълумот натижалари бўйича (илмий раҳбар билан биргаликда) маъруза қилганлиги ҳамда ўқишнинг иккинчи йилида ОТМ ёки ИТМ илмий-ташкилий бўлинмаси (кафедра, лаборатория, бўлим, сектор) илмий семинарда диссертация ишининг дастлабки натижалари бўйича (мустақил) маъруза билан иштирок этиши инобатга олинган) этганлиги тўғрисидаги ҳужжатлар.

2. Маълумотларни тақдим этиш учун масъул - изланувчилар ва унинг илмий раҳбарлар.

**Ихтисосликлар бўйича Тадқиқотчилар Илмий Лаборатория гурухлари**

|  |  |  |
| --- | --- | --- |
| **№** | **Изланувчиларнинг ихтисослик шифри ва номи** | **ИТИЛ гурухлари**  |
| **1** | 10.00.04 –Европа, Америка ва Австралия халқлари тили ва адабиёти 10.00.07-Aдабиёт назарияси | 1 гурух |
| 2 гурух |
| **2** | 10.00.06-Қиёсий адабиётшунослик, чоғиштирма тилшунослик ва таржимашунослик | 3гурух |
| 4 гурух |
| 5 гурух |
| 6 гурух |
| 7 гурух |
| 8 гурух |
| **3** | 23.00.02-Сиёсий институтлар, жараёнлар ва технологиялар23.00.04-Халқаро муносабатлар, жаҳон ва минтақа тараққиётининг сиёсий муаммолари | 9 гурух |
| **4** | 10.00.11-Тил назарияси. Амалий ва компьютер лингвистикаси | 10 гурух |
| **5** | 10.00.09 – Журналистика | 11 гурух |
| **6** | 13.00.01 – Педагогика назарияси. Педагогика таълимотлари тарихи | 12 гурух |
| **7** | 13.00.02-Таълим ва тарбияси назарияси ва методикаси | 13 гурух |
| 14 гурух |
| 15 гурух |
| 16 гурух |
| 17 гурух |
| 18 гурух |

**Мониторингни амалга ошириш учун махсус ихтисосликлар**

**бўйича эксперт гурухи**

|  |  |  |
| --- | --- | --- |
| № |  Г.Боқиева ф.ф.д. | Илмий ишлар ва инновациялар бўйича проректор |
|  | Г.Эргашева ф.ф.д. (PhD)  | Илмий тадқиқотлар, инновациялар ва илмий педагогик кадрлар тайёрлаш бўлими бошлиғи |
| 1 | Г.Эргашева ф.ф.д. (DSc) | Назарий ва амалий лингвистика ИТИ директори |
| 2 | М.Умарова ф.ф.д.(DSc) | Адабиётшунослик ИТИ директори |
| 3 | Ж.Абдуганиева п.ф.д. (PhD) | Таржимашунослик ИТИ директори |
| 4 | А.Рахмонов п.ф.д. (PhD)  | Хорижий тилларни ўқитиш методикаси ИТИ директори |
| 5 | Б.Алимов ф.ф.д.(DSc) | Медиа ва коммуникация ИТИ директори |
| 6 | Х.Хушвақтова п.ф.д. (DSc) | Экология ИТИ директори |
| 7 | К.Мурадкосимова п.ф.д.(PhD)  | Валидация ИТИ директори |
| 8 | С.Саидов с.ф.д. (PhD).  |  Ижтимоий жараёнларни ўрганиш ИТИ директори |